open-index/open-wikipedia-markdown huggingface dataset:
एपीआई

व्यापक अर्थ में, किसी सॉफ्टवेयर का **अप्लिकेशन प्रोग्रामिंग इंटरफेस** या **'एपीआई**' (API) वह इंटरफेस है जो उस सॉफ्टवेयर के साथ दूसरे सॉफ्टवेयरों के जुड़ने और उसका उपयोग करने के लिये प्रयुक्त होता है। वस्तुतः एपीआई एक विशिष्टता है जो सोफ्टवेयर से जुड़ने और उसका उपयोग करने की प्रक्रिया का वर्णन करता है। एपीआई द्वारा दिया जाने वाला विशिष्टता स्रोत-कोड के रूप में होता है। आजकल महत्वपूर्ण वेब आधारित अनुप्रयोग अपना एपीआई प्रदान करने लगे हैं। दूसरे लोग अपने प्रोग्रामों को उन एपीआई माध्यम से उन वेब अनुप्रयोगों से जोड़कर अपना काम साध सकते हैं। इसी प्रकार विण्डोज आदि प्रचालन तंत्र भी एपीआई उपलब्ध कराते हैं ताकि उस प्रचालन तंत्र पर चलने वाला अनुप्रयोग लिखने वाले लोग इन एपीआई का सहारा लेकर कुछ विशेष काम कर सकें और उसके लिये उन्हें अलग से बड़ा कोड न लिखना पड़े। 

दूसरे शब्दों में, सॉफ्टवेयरों को पुनः उपयोग (reuse) करने के लिये एपीआई एक साधन है। अच्छी एपीआई वह है जिसके उपयोग का अच्छी प्रकार वर्णन किया गया हो।

## कुछ उदाहरण
* ASPI for SCSI device interfacing
* Carbon and Cocoa for the Macintosh
* DirectX for Microsoft Windows
* EHLLAPI
* Java APIs
* ODBC for Microsoft Windows
* OpenAL cross-platform sound API
* OpenCL cross-platform API for general-purpose computing for CPUs & GPUs
* OpenGL cross-platform graphics API
* OpenMP API that supports multi-platform shared memory multiprocessing programming in C, C++ and Fortran on many architectures, including Unix and Microsoft Windows platforms.
* Simple DirectMedia Layer (SDL)
* Talend integrates its data management with BPM from Bonita Open Solution

## वर्गीकरण
* कार्य-उन्मुख (function orieted) 

* आंकड़ा-उन्मुख

* वस्तु-उन्मुख (object oriented)

* प्रोटोकोल उन्मुख

## बाहरी कड़ियाँ
* How to design a good API and why it matters-PDF
* How to Write an API. Practical example with detailed code and motivation.

श्रेणी:तकनीकी संचार
श्रेणी:सॉफ्टवेयर
विकृत पदार्थ

**विकृत पदार्थ** (degenrate matter) ऐसे पदार्थ को कहते हैं जिसका घनत्व इतना ज़्यादा हो कि उसके दाब (प्रॅशर) का अधिकतम भाग पाउली अपवर्जन नियम (Pauli exclusion principle) से उत्पन्न हो।

## विवरण
आम तौर से किसी भी पदार्थ में (चाहे वह ठोस, द्रव या गैस हो) तापमान के कारण परमाणु उत्तेजित रहते हैं और इस उत्तेजना से उनका एक ऊष्मीय दाब होता है। इसके अतिरिक्त परमाणुओं के नाभिक (न्यूक्लियस) एक दूसरे के लिए प्रतिकर्षण (रिपल्शन) रखते हैं और इस से भी दाब पैदा होता है। एक तीसरा दाब पाउली अपवर्जन नियम से आता है जो दो फर्मियानों को एक ही क्वांटम अवस्था में होने से वर्जित करता है। इस दाब को विकृत दाब कहते हैं। आम तौर पर विकृत दाब ऊष्मीय दाब और नाभिक प्रतिकर्षण दाब से बहुत कम होता है। अगर उस पदार्थ को इस भयंकरता से दबाया जाए कि उसका विकृत दाब बढ़कर बाक़ी दाबों से अधिक हो जाए तो ऐसे पदार्थ की अवस्था को भी विकृत कहा जाता है। उदाहरण के लिए यह स्थिति धातु हाइड्रोजन में देखी जाती है जिसमें हाइड्रोजन के नाभिक एक दूसरे से बोर त्रिज्या (साधारण हाइड्रोजन परमाणु के नाभिक और इलेक्ट्रॉन से भी क़रीब लाए जा चुकें हों।

## इन्हें भी देखें
* पाउली अपवर्जन नियम
* धातु हाइड्रोजन

## सन्दर्भ


श्रेणी:क्वाण्टम यान्त्रिकी
श्रेणी:पदार्थ प्रावस्थाएँ
श्रेणी:भौतिकी
श्रेणी:विचित्र पदार्थ
बोर त्रिज्या

**बोर त्रिज्या** (Bohr radius) एक भौतिक नियतांक है जो अपनी सब से कम ऊर्जा वाली अवस्था में किसी हाइड्रोजन परमाणु में उसके नाभिक (न्यूक्लियस) और उसके इकलौते इलेक्ट्रॉन में होती है। इसका नाम प्रसिद्ध भौतिकविज्ञानी नील्स बोर (Niels Bohr) पर रखा गया था। इसका चिह्न a0 है और इसका माप लगभग ५.३ × १०-११ मीटर है।

## इन्हें भी देखें
* नील्स बोर
* परमाणु
* नाभिक
* इलेक्ट्रॉन

## सन्दर्भ


श्रेणी:भौतिकी
धातु हाइड्रोजन

[thumb|220px|[बृहस्पति (ग्रह)|बृहस्पति जैसे कुछ गैस दानव ग्रहों के केन्द्रों में धातु हाइड्रोजन है]]
**धातु हाइड्रोजन** (metallic hydrogen) हाइड्रोजन की ऐसी अवस्था को कहते हैं जब वह भयंकर दबाव में कुचली जाकर अवस्था परिवर्तन (phase transition) करके विकृत हो जाए। भौतिकशास्त्रियों का मानना है कि ठोस (सॉलिड) धातु हाइड्रोजन में हाइड्रोजन के नाभिक (न्यूक्लियस) एक क्रिस्टल ढाँचे में सुसज्जित हो जाते हैं जिसमें एक नाभिक से दूसरी की दूरी बोर त्रिज्या (साधारण कमतरीन ऊर्जा वाले हाइड्रोजन परमाणु में उसके नाभिक और इकलौते इलेक्ट्रॉन) से भी कम हो जाती है। हाइड्रोजन परमाणुओं के इलेक्ट्रॉन अलग होकर इस ढाँचे के रिक्त स्थानों में आज़ादी से घूम सकते हैं, बिलकुल जैसा किसी धातु में देखा जाता है। और धातु ही की तरह धातु हाइड्रोजन विद्युत् की अच्छी वाहक (कंडकटर) भी होती है। द्रव (लिक्विड) धातु हाइड्रोजन में ऐसा क्रिस्टल ढांचा नहीं होता लेकिन प्रोटॉनों और ऍलॅक्ट्रॉनों का एक विद्युत्-वाहक धातु-द्रव होता है।

## प्रयोगशाला में
भौतिकीवैज्ञानिकों की कोशिश रही है कि किसी तरह प्रयोगशाला में धातु हाइड्रोजन बनाकर उसका अध्ययन किया जा सके लेकिन वह उसे बनाने के लिए आवश्यक भयंकर दबाव की स्थिति उत्पन्न करने में विफल रहे हैं। मार्च १९९६ में अमेरिका की लॉरेन्स लिवरमोर राष्ट्रीय प्रयोगशाला के कुछ वैज्ञानिकों ने घोषणा की के उन्होंने कई हज़ार कैल्विन के तापमान पर संयोगवश एक माइक्रोसैकिंड के लिए कुछ मात्रा में धातु हाइड्रोजन बना ली थी। उन्होंने एक नन्ही सी डिब्बी में बहुत ऊंचे दबाव पर बंद द्रव हाइड्रोजन में एक विशेष बंदूक बहुत ही तेज़ रफ़्तार से गोली दे मारी। इस चोट से उस डिब्बी में भयंकर दबाव पैदा हुआ और मापने वाले यंत्रों ने दिखाया कि अन्दर की हाइड्रोजन एक क्षण के लिए एक अच्छी विद्युत-वाहक बन गई।

## ग्रहों-तारों में
खगोलशास्त्रियों का मानना है कि हमारे सौर मंडल के भीमकाय बृहस्पति और शनि ग्रहों और कुछ ग़ैर-सौरीय गैस दानव ग्रहों के अन्दर हाइड्रोजन भयंकर दबाव से धातु हाइड्रोजन के रूप में मौजूद है। बृहस्पति का चुम्बकीय गोला (मग्नेटिक फ़ील्ड) हमे सौर मंडल के किसी भी अन्य ग्रह से अधिक शक्तिशाली है और वैज्ञानिक कहते हैं कि इसकी वजह बृहस्पति के अन्दर की धातु हाइड्रोजन है।

## इन्हें भी देखें
* विकृत पदार्थ
* हाइड्रोजन

## सन्दर्भ


श्रेणी:भौतिकी
श्रेणी:खगोलशास्त्र
श्रेणी:रसायन शास्त्र
श्रेणी:भौतिक द्रव्य
प्रावस्था

200px|thumb|right|एक जार में रखा जल तथा तेल का मिश्रण 'द्रव' अवस्था में है किन्तु इसकी दो पूर्नतः भिन्न प्रास्थाएँ हैं।
भौतिक विज्ञानों में **प्रावस्था** (phase) से तात्पर्य किसी ऊष्मागतिकीय प्रणाली के उस प्रक्षेत्र से है जिसमें पदार्थ के सभी भौतिक गुण अपरिवर्तित रहते हैं। घनत्व, परावर्तन गुणांक, रासायनिक संरचना आदि भौतिक गुणों के अन्तर्गत आते हैं। 

## प्रावस्था और अवस्था में अन्तर
कभी-कभी 'पदार्थ की अवस्था' (state of matter) को भी 'पदार्थ की प्रावस्था' (phase) के समानार्थी की तरह प्रयोग कर दिया जाता है। दोनों में बहुत कुछ समानता है किन्तु दोनों एक नहीं हैं। 'प्रावस्था', 'अवस्था' की अपेक्षा अधिक व्यापक (general) कांसेप्ट है। 

एक उदाहरण से यह बात स्पष्ट हो जायेगी - किसी बर्तन में दो द्रव भरे हैं जो परस्पर अमिश्र हैं (जैसे पानी और तेल)। वर्तन में रखा पदार्थ 'द्रव' अवस्था वाला है ; किन्तु उसमें दो प्रावस्थाएं हैं क्योंकि पानी का घनत्व एवं अन्य गुण तेल से भिन्न हैं।

## इन्हें भी देखें
* प्रावस्था संक्रमण

## बाहरी कड़ियाँ
* French physicists find a solution that reversibly solidifies with a ''rise'' in temperature – α-cyclodextrin, water, and 4-methylpyridine

श्रेणी:पदार्थ प्रावस्थाएँ
श्रेणी:रासायनिक इंजीनियरी
मिनीषा लाम्बा

**मिनीषा लाम्बा** (, जन्म १८ जनवरी १९८५) एक भारतीय हिन्दी फ़िल्म अभिनेत्री है।

## शुरूआती जीवन
मिनीषा लाम्बा शेरवुड हाई स्कुल में पढ़ाई की और बाद में चेत्तीनाद विद्याश्रम चेन्नई में पढ़ी। २००४ में उन्होंने अंग्रेज़ी में स्नातक डिग्री दिल्ली के मिरांडा हाउस से पुरी की। 

## करियर
लाम्बा की इच्छा पत्रकार बनने की थी। दिल्ली में अपनी डिग्री करते वक्त उन्हें एलजी, सोनी, कैडबरी, हाजमोला, एयरटेल, सनसिल्क आदि के विज्ञापनों में काम करने के प्रस्ताव मिले परन्तु वह कैडबरी का विज्ञापन था जिसने उन्हें प्रकाश्ज्योत में ला खड़ा किया। उन्हें बॉलीवुड निर्देशक शूजित सिरकार ने अपनी फ़िल्म *यहाँ* (२००५) के लिए निमंत्रित किया। उन्होंने इसे स्वीकार कर अभिनय क्षेत्र में *यहाँ* से कदम रखा। समीक्षकों ने उनके अभिनय को काफ़ी सराहा।

२००८ में उन्होंने सिद्धार्थ आनंद की फ़िल्म *बचना ए हसीनो* में बिपाशा बसु, दीपिका पदुकोने और रणबीर कपूर के साथ मुख्य भूमिका अदा की। इस फ़िल्म को यश राज फिल्म्स ने निर्मित किया था। उनका अगला मुख्य किरदार श्याम बेनेगल की फ़िल्म *वेल डन अब्बा* (२०१०) में था जिसकी कैनंस फ़िल्म समारोह में काफ़ी तारीफ की गई। उन्होंने *कॉर्पोरेट*, *रॉकी: द रेबेल*, *अन्थोनी कौन है*, *हनीमून ट्रेवेल्स प्राइवेट लिमिटेड*, *अनामिका*, *[[शौर्य]]* और *दस कहानियाँ* में सह सह-अदाकारा की भूमिका निभाई। उन्होंने मैक्सिम इण्डिया के लिए चित्र भी निकलवाया।

लाम्बा फिलहाल शिरीष कुंदर की *[[जोकर (बहुविकल्पी)|जोकर]]* में श्रेयस तलपदे के साथ भूमिका अदा करेंगी।

## सन्दर्भ

## बाहरी कड़ियाँ

* 

श्रेणी:1985 में जन्मे लोग
श्रेणी:जीवित लोग
श्रेणी:हिन्दी अभिनेत्री
श्रेणी:बिग बॉस प्रतिभागी
श्रेणी:भारतीय फ़िल्म अभिनेत्री
श्रेणी:पंजाबी लोग
पदार्थ की अवस्थाएँ

**पदार्थ की अवस्थायें** (States of matter) वह विशिष्ट रूप हैं, जो कोई पदार्थ धारण या ग्रहण कर सकता है। ऐतिहासिक संदर्भ मे, इन अवस्थाओं का अंतर पदार्थ के समग्र गुणों के आधार पर किया जाता था। ठोस वह अवस्था है जिसमें पदार्थ एक निश्चित आकार और आयतन ग्रहण करता है, द्रव अवस्था में पदार्थ का आयतन तो निश्चित होता है पर आकार यह उस पात्र का ग्रहण करता है जिसमे इसे रखा जाता है, गैस के मामले में ना तो कोई निश्चित आकार ना ही कोई निश्चित आयतन होता है और पदार्थ फैल कर उपलब्ध आयतन को ग्रहण कर लेता है।

"लेकिन अब पदार्थ की दो अवस्थाएं और खोजी गई है वह हैं प्लाज्मा और बोस आइंस्टाइन संघनन ।"

1.ठोस. 2.तरल. 3.गैस. 4. प्लाज्मा. 5.बोस आइंस्टीन कंडेनसर

## इन्हें भी देखें
* प्रावस्था (Phase)
* प्रावस्था संक्रमण (Phase transition)
* पदार्थ

श्रेणी:पदार्थ प्रावस्थाएँ
श्रेणी:पदार्थ विज्ञान
सकर पंच

***सकर पंच*** () २०११ में बनी अमरीकी एक्शन-फंतासी फ़िल्म है जिसका निर्देशन ज़ैक स्नायडर द्वारा किया गया। यह स्नाइडर की पहली फ़िल्म है जों खुद के कथानक पर बनी है। फ़िल्म में एमेली ब्राउनिंग, एबी कोर्निश, जेना मलोन, वनेसा ह्युजंस, जेमी चग, कार्ला गुगिनो और ऑस्कर आइसेक मुख्य भूमिका में है। कहानी एक औरत की कल्पना को दर्शाती है जों एक पागलखाने में भर्ती की जाती है और वहां से बच निकलने की योजना बनाती है।

## पात्र
* एमेली ब्राउनिंग - बेबीडॉल।
* एबी कोर्निश - स्वीट पी।
* जेना मलोन - रॉकेट।
* वनेसा ह्युजंस - ब्लॉन्डी।
* जेमी चग - एम्बर।
* कार्ला गुगिनो - मैडम वेरा गोर्सकी/डॉ वेरा गोर्सकी।
* ऑस्कर आइसेक - ब्लू जोन्स।
* जॉन हेम - डॉक्टर/हाई रोलर।
* स्कॉट ग्लेन - ड वाइज़ मैन/जनरल/बस चालक।

## सन्दर्भ

## बाहरी कड़ियाँ
क्रूज़ प्रक्षेपास्त्र

**क्रूज प्रक्षेपास्त्र** एक नियंत्रित प्रक्षेपास्त्र को कहा जाता है, जो ज्वलनशील विस्फोटक के द्वारा लक्ष्य भेदने का कार्य करता है। यह प्रक्षेपास्त्र प्राय: जेट इंजन से चालित होता है तथा इसका प्रयोग भूमि आधारित या समुद्र आधारित लक्ष्य के विरुद्ध किया जाता है। इन प्रक्षेपास्त्रों को मुख्य रूप से बड़े विस्फोटकों को लम्बी दुरी तक उच्च सटीकता से ले जाने के लिए बनाया जाता है।

श्रेणी:प्रक्षेपास्त्र 
#- गति के आधार पर कुज मिसाइल तीन प्रकार की हौती है 
1- सब सोनीक कुर्ज  मिसाइल 
2- सुपर सौनिक कुर्ज मिसाइल 
3- हाइपर सौनिक कुर्ज मिसाइल
पियारा सिंह गिल

**पियारा सिंह गिल** एक महान भारतीय नाभिकीय भौतिकशास्त्री थे जो ब्रह्मांडीय किरण नाभिकीय भौतिकी में अग्रणी थे। इन्होने अमेरिका की मैनहट्टन परियोजना में काम किया था। इसी परियोजना ने विश्व के प्रथम परमाणु बम और इसकी तकनीक की खोज की थी। वह केंद्रीय वैज्ञानिक - यंत्र संगठन (भारत) मे पहले निद्रेशक रहे। उनिवरसीटि औफ छिकागो (1940) मे अध्येता रहे। वह टाटा इन्सटिठ्युट औफ फंड्म्नतल रिस्र्च (1947) मे अनुसंधान प्रोफेसरशिप के साथी रहे और् परमाणु ऊर्जा आयोग नई दिल्ली के साथ काम किया। उन्होने अपनें वैज्ञानिक जीवन में विभिन्न स्ंस्थानों में कायृ करके भारत के वैज्ञानिक कायृक्रमों को गति प्रदान की।
१९५०-१९६० मे गिल, भारत की परमाणु हथियार रणनीति मे नेहरु जी के सल्हाकार रह चुके है। रॉबर्ट ओप्पेन्हेइमेर गिल के सहयोगी और दोस्त थे, मेनहेतन प्रोज्ट मे साथ काम किया।

## व्यक्तिगत जीवन
डॉ गिल का जन्म 28 अक्टोबर 1911 को होशियारपुर जिले (पंजाब में) के चेला नामक एक छोटे से गाव मे हुआ था। उनके पिता श्री बस्ंत सिंह तथा माता श्रीमती प्रताप कौर थी। उनका परिवार आधुनिक सुखसुविधाओं से संपन्न था। उनके बडें भाई का नाम सरदार हरीसिंह "खान्दा" था, जो राष्ट्रीय आंदोलन की गतिविधियों को संचालित करते थे। वह नेहरु जी के खरिब दोस्त थे जो उनके वैज्ञानिक सफलता से प्रभावित थे। 

## शिक्षा व अध्ययन
डॉ गिल ने अपनी प्रारंभिक शिक्षा अपने गांव से तीन मील दुर स्थित कोट फतुही के प्राथमिक विघ्यालय में प्राप्त की। पांचवी तक इस विघ्यालय में पढने के बाद उन्होने नादलोन के आर डी हाई स्कूल में छठी कक्षा प्रवेश लिया और नवीं कक्षा तक वहीं पढते रहे। किंतु मैट्रिक की परीक्षा उन्होने महिपालपुर के खालसा हाई स्कूल से उत्तीण्र की। 1928 में उन्होने हाई स्कूल की परीक्षा पास की और अपनी पढाई जारी रखने के लिए पनामा चले गए, वहां से उन्हें आगे संयुक्त राज्य अमेरिका जाना था। संयुक्त राज्य अमेरिका के विश्वविघ्याल्य में प्रवेश के लिए उन्हें आगे पय्राप्त धन की आवश्यकता थी अतः उन्होने पनामा में एक वष्र तक अथक परिश्रम कर काफी धन एकत्रित किया। वह अपने उह्देश्य में कम्रशील रहे तथा उन्हें कैलिफोनिया विश्वविघ्यालय में प्रवेश मिल गया।
कैलिफोनिया के बाद गिल ने 1930 में फ्रांसिस्कों की ओर प्रस्थान किया। उन्होंने गणित के सुधार के लिए रूजवेल्ट हाई स्कूल में प्रवेश लिया।

## गुलमगृ में सबसे कॉस्मिक किरणों की पहली प्रयोगशाला की स्थापना
१९५० में अमेरिकन फिलॉसिफिकल सोसायटी ने उन्हे अपने यहां आमंत्रीत किया, जहा उन्होने बाटोल रिसचृ फाउंडेशन के निदेशक स्वृगीय एफ डब्लू जी स्वप्न को शोध कायो में सहयोग दिया।

## संस्थाओं की सदस्यता व फेलोशिप
देश को कॉस्मिक किरण अनुस्ंदान में पहचान दिलाने वाले डॉ गिल को कई संस्थानों ने अपना सदस्य बनाया। वह 1945 में भारतीय राष्ट्रिय संस्थान के फेलो बने। उन्होने भारतीय विज्ञान संस्थान में ४ वषृ तक विदेश सचिव के रूप में कायृ किया। डॉ गिल 1946 में भारतीय विज्ञान कांग्रेस के भौतिक विज्ञान के अध्यक्ष बने। उन्होने दो वषृ तक भारतीय राष्ट्रीय विज्ञान अकादमी तथा भारतीय भौतिकी सोसायटी की अध्यक्षता भी की। उन्हें साहा इंस्टीट्यूट ऑफ न्युक्लियर फिजिक्स के प्रशासन म्ंड्ल व भारतीय विज्ञान विकास परिषद कि कायृकारिणी की सदस्यता भी प्रदान कि गई। वह भारतीय भौतिकी सोसायटी, पंजाब विश्वविघ्यालय, राष्ट्रीय विज्ञान अकादमी के फेलो भी रहे।
डॉ गिल को अमेरिका की सिग्मा इलेवन तथा अमेरिकन फिजिकल सोसायटी ने भी अपना फेलो बनाकर सम्मानित किया।

श्रेणी:1911 में जन्मे लोग
श्रेणी:२००२ में निधन
श्रेणी:भारतीय वैज्ञानिक
अवाया

**अवाया** () एक निजी कंप्यूटर नेटवर्किंग, सूचना प्रौद्योगिकी और दूरसंचार कंपनी है, जो वैश्विक व्यापार संचार प्रणाली प्रदाता है। कंपनी का अंतरराष्ट्रीय मुख्यालय बास्स्किंग रिज, न्यू जर्सी, संयुक्त राज्य अमेरिका में है। कंपनी संपर्क केंद्र, नेटवर्किंग, एकीकृत संचार और वीडियो उत्पाद (समन्वित हार्डवेयर और सॉफ्टवेयर) समाधान और सेवाओं को उपलब्ध कराती है।
### इतिहास
जुलाई और अगस्त २००० में साक्षात्कार की सूचना दी थी कि Avaya संचार 1 अक्टूबर 2000 पर बनाया जाये जब एकीकृत संचार और कॉल सेंटर कारोबार Lucent Technologies Inc. या Lucent enterprises छोड़ दे

## अंतर्राष्ट्रीय उपस्थिति
कंपनी के दुनिया में 145 से अधिक देशों में कार्यालयों स्थित है।

## सन्दर्भ

## बाहरी कड़ियाँ

* www.avaya.com

श्रेणी:अमेरिकी कम्पनियाँ
बीटा फलन

गणित में **बीटा फलन** (beta function) एक विशेष फलन है जो निम्नलिखित तरीके से परिभाषित किया गया है-

:
 \mathrm{\Beta}(x,y) = \int_0^1t^{x-1}(1-t)^{y-1}\,dt
\!

\textrm{Re}(x) \, के लिये, \textrm{Re}(y) > 0.\,

इसे 'प्रथम प्रकार का ऑयलर समाकल' (Euler integral of the first kind) भी कहते हैं। बीटा फलन का अध्ययन ऑयलर (Leonhard Euler) और लाग्रेंज (Adrien-Marie Legendre) ने किया था। बिटा फलन के लिये प्रतीक **Β** का प्रयोग किया जाता है। ध्यान दें कि यह ग्रीक वर्ण 'बीटा' **β** का कैपिटल रूप है न कि लैटिन अल्फाबेट **b** का कैपिटल रूप (अर्थात **B**) .

## गुण

\mathrm{Re}(x) > 0 तथा \mathrm{Re}(y) > 0 के लिए बीटा फलन को गामा फलन के अनुसार निम्नलिखित रूप में भी परिभाषित किया जा सकता है:

:B(x, y) = \frac{\Gamma(x)\Gamma(y)}{\Gamma(x+y)}.

ज्ञात हो कि जब \mathrm{Re}(x) > 0 तो \Gamma(x) = \int_{0}^{\infty}u^{x-1} e^{-u} \mathrm{d}u। अतः (दूसरी पंक्ति में u = zt, v = z(1-t) रूपांतरण का प्रयोग करते हुए) हम देखते हैं कि
:
\begin{align}
\Gamma(x)\Gamma(y) &= \int_{u = 0}^{\infty}\int_{v = 0}^{\infty}e^{-(u + v)} u^{x-1}
 v^{y-1} \mathrm{d}u \mathrm{d}v\\
&= \int_{z=0}^{\infty}\int_{t=0}^{1}e^{-z} z^{x+y-1}t^{x-1}(1-t)^{y-1}\mathrm{d}t\mathrm{d}z\\
&=\Gamma(x+y)B(x, y)
\end{align}

(यहाँ तीसरी पंक्ति में समाकलन के क्रम को बदलने में फुबीनी प्रमेय का प्रयोग निहित है।) चूंकि \mathrm{Re}(x) > 0 तथा \mathrm{Re}(y) > 0 के लागू होने पर \Gamma(x + y) \neq 0, उपर्युक्त समीकरण हमारे प्रतिपादन की पुष्टि करता है।

## इन्हें भी देखें
* बेसल फलन
* गामा फलन

## बाहरी कड़ियाँ
बीटा फलन का मान ऐच्छिक परिशुद्धि के साथ इन संजाल-स्थलों पर प्राप्त किया जा सकता है:
** वुल्फ्राम फलन संजाल-स्थल: बीटा तथा अपूर्ण बीटा फलनों का मान
** danielsoper.com: अपूर्ण बीटा फलन गणक तथा नियमित अपूर्ण बीटा फलन गणक

श्रेणी:विशेष फलन
प्वासों समीकरण

गणित में, **प्वासों समीकरण** (Poisson's equation) एक आंशिक अवकल समीकरण (partial differential equation) है। यह दीर्घवृत्तीय आंशिक अवकल समीकरण है जो विद्युतस्थैतिकी, यांत्रिक इंजीनिररी तथा सैद्धांतिक भौतिकी में बहुत प्रयुक्त होता है। इसका यह नाम फ्रांसीसी गणितज्ञ तथा भौतिकशास्त्री साइमन डेनिस प्वासों (Siméon-Denis Poisson) के नाम पर रखा गया है।

त्रिबीमीय कार्तीय निर्देशांकों में प्वासों के समीकरण का स्वरूप निम्नलिखित है-

:
\left(\frac{\partial^2}{\partial x^2} + \frac{\partial^2}{\partial y^2} + \frac{\partial^2}{\partial z^2} \right)\varphi(x,y,z) = f(x,y,z).


जहाँ *f* तथा *φ* वास्तविक या समिश्र मान वाले फलन हैं; ∇2 लाप्लास का आपरेटर है। अतः प्वासों का समीकरण प्रायः निम्नलिखित संक्षिप्त रूप में लिखा जाता है-

:\nabla^2 \varphi = f.

यदि *f*, शून्य हो तो प्वासों का समीकरण ही लाप्लास समीकरण बन जाता है जो निम्नलिखित है-

:{\nabla}^2 \varphi = 0. \!

प्वासों का समीकरण ग्रीन फलन (Green's function) का उपयोग करके हल किया जा सकता है। इसके अलावा इसको हल करने के लिये अनेकों आंकिक विधियाँ भी हैं; जैसे रिलैक्सेसन विधि (relaxation method) जो एक पुनरावर्ती विधि (इटरेटिव अल्गोरिद्म) है।

## बाहरी कड़ियाँ
* Poisson's equation on PlanetMath.
* Poisson's Equation for a Point Source in the COMSOL Multiphysics model gallery.
* Poisson's Equation Poisson's Equation video

श्रेणी:आंशिक अवकल समीकरण
श्रेणी:विद्युतस्थैतिकी
श्रेणी:भौतिकी के समीकरण
ब्रेक के बाद

***ब्रेक के बाद*** 2010 में बनी भारतीय हिन्दी फ़िल्म है जिसका निर्देशन दानिश असलम ने किया है व दीपिका पादुकोण और इमरान ख़ान ने मुख्य भूमिका निभाई है। फ़िल्म में शहना गोस्वामी और युधिष्टर उर्स भाई-बहन के रूप में व शर्मीला टेगोर, नविन निस्चोल और लिलेट दुबे सह-कलाकारों के रूप में है।

## कथानक
अभय गुलाटी (इमरान खान) और आलिया खान (दीपिका पादुकोण) बचपन के दोस्त है। आलिया को हमेशा अभिनय पसंद था क्योंकि उसकी माँ भी एक अभिनेत्री है। उसके पिता उसे और उसकी माँ को छोड़ कर जा चुके है। अभय को खाना पकाना पसंद है पर उसके पिता चाहते हैं कि वह बिज़नस में अपना करियर संभाले। आखिर कार अभय और आलिया प्यार करने लगते हैं परन्तु आलिया शादी नहीं करना चाहती। आलिया के सामने ऑस्ट्रेलिया जा कर अभिनय के विद्यालय में सीखने का एक मौका आता है जिसे वह स्वीकार कर लेती है। वह ऑस्ट्रेलिया चली जाती है जहां उसे उसकी सख्त चची के साथ रहना पड़ता है। बाद में वह एक बंगले में रहने चले जाती है जहां कई नोजवान लड़के एक साथ सस्ते में रहते हैं। अभय परेशां होकर ऑस्ट्रेलिया आ जाता है जिससे आलिया परेशां हो जाती है क्योंकि उसे लगता है कि अभय को उस पर भरोसा नहीं है और दोनों अपना रिश्ता तोड़ लेते हैं। अभय और आलिया की माँ आयशा (शर्मीला टेगोर) आलिया के ग्रैजिएशन पर आते हैं। आलिया को एक फ़िल्म में काम करने की संधि मिलती है और वह फाट से करार पर अपनी माँ को बताए बिना हस्ताक्षर कर देती है, जिससे उसकी माँ को गुस्सा आ जाता है। जल्द ही अभय भी आलिया को खुदगर्ज होने के कारण छोड़ देता है। यह जान कर की वह उसे प्यार करती है, आलिया फ़िल्म छोड़ कर हवाईअड्डे की कोर दौड पड़ती है क्योंकि उसे उसका दोस्त बताता है कि अभय जल्द ही शादी करने वाला है। इस बात से चौंक कर की अभय ने उसे पहले अपनी शादी की बात क्यों नहीं बताई, आलिया उसके घर पहुँच जाती है जहां उसे अभय शादी के लिए तैयार हुआ मिलता है। आलिया उसे अपने फैसले पर पुनः विचार करने को कहती है और उसे शादी का प्रस्ताव उसी अंगूठी के साथ देती है जों अभय उसके लिए खरीदना चाहता था। वह उसके लिए अपने प्यार को काबुल करती है। अभय आलिया का पश्च्याताप और उसका प्यार देख कर उसे अपनी शादी का निमंत्रण पत्र दिखता है जिसपे दुल्हन की जगह आलिया का नाम लिखा होता है। दोनों खुश होकर शादी कर लेते हैं। फ़िल्म के अंत में दोनों शादीशुदा जोड़े को एक लड़की सारा पैदा होते हुए दिखाते हैं।

## पात्र
* इमरान ख़ान - अभय गुलाटी।
* दीपिका पादुकोण - आलिया खान।
* शर्मीला टेगोर - आयेशा खान।
* शहना गोस्वामी - नाडिया।
* युधिष्टर उर्स - सायरस।
* लिलेट दुबे - पम्मी बुआ।
* नविन निस्चोल - जीत गुलाटी।
* ज़िया वस्तानी - जवान आलिया।
* परजान दस्तूर - युवा अभय।
* नीलू कोहली - कमाल गुलाटी।

## संगीत

## सन्दर्भ

## बाहरी कड़ियाँ
* अधिकृत वेबसाईट
*
गामा फलन

thumb|right|325px|कुछ वास्तविक मानों के लिये गामा फलन का ग्राफ

गणित में **गामा फलन** (gamma function) वास्तव में फैक्टोरियल फलन का ही व्यापक या विस्तारित रूप है। इसे ग्रीक वर्ण 'कैपिटल गामा' (**Γ**) द्वारा निरूपित करते हैं। यदि *n* धनात्मक पूर्णांक हो तो :
:\Gamma(n) = (n-1)!\,

गामा फलन शून्य तथा ऋणात्मक पूर्णांकों को छोड़कर शेष सभी समिश्र संख्याओं के लिये परिभाषित है। इसे निम्नलिखित इम्प्रॉपर समाकल (improper integral) के रूप में परिभाषित किया गया है-
: \Gamma(Z) = \int_0^\infty e^{-t} t^{Z-1} dt .

इस समाकल का मान केवल धनात्मक वास्तविक भाग वाले समिश्र संख्याओं के लिये ही अभिसरित (converge) होता है।

गामा फलन अनेकों प्रायिकता-वितरण फलनों (probability-distribution functions) में आता है। यह प्रायिकता, सांख्यिकी और क्रमचय-संचय में उपयोग में आता है।

## इन्हें भी देखें
* बीटा फलन
* बेसल फलन

## बाहरी कड़ियाँ

* Pascal Sebah and Xavier Gourdon. *Introduction to the Gamma Function*. In PostScript and HTML formats.
* C++ reference for <tt>std::tgamma</tt>
* Examples of problems involving the gamma function can be found at Exampleproblems.com.
* Wolfram gamma function evaluator (arbitrary precision)
* 
* Volume of n-Spheres and the Gamma Function at MathPages
* 
* "Elementary Proofs and Derivations"
* "Selected Transformations, Identities, and Special Values for the Gamma Function"

श्रेणी:Gamma and related functions
श्रेणी:Special hypergeometric functions
ब्रुस ऑलमाइटी

***ब्रुस ऑलमाइटी*** () २००३ में बनी फंतासी-हास्य फ़िल्म है।

## पात्र
* जिम कैरे - ब्रुस नोलन।
* मॉर्गन फ़्रिमैन - ईश्वर।
* जेनिफ़र एनिस्टन - ग्रेस कॉनेली।
* लिसा एन्न वाल्टर - डेबी कॉनेली।
* फिलिप बेकर हॉल - जैक बेलर।
* स्टीव कैरेल - इवान बैक्सटर।
* कैथरीन बेल - सुज़ान ओर्टेगा।
* सैली किर्कलैंड - अनीता मन।
* नोरा डून - ऐली लोमैन।
* एड्डी जेमिसन - बॉबी।

## सन्दर्भ

## बाहरी कड़ियाँ
* अधिकृत वेबसाईट
*
जिम कैरी

**जिम कैरी** (, जन्म १२ जनवरी १९६२) एक कनेडियन-अमरीकी फ़िल्म अभिनेता व हास्यकलाकार है। उन्हें दो गोल्डेन ग्लोब पुरस्कार मिल चुके है और चार अन्य अवसरों पर नामांकन प्राप्त हुआ है। कैरी ने १९७९ में युक् युक्, टोरंटो, ओंटारियो से कॉमेडी की शुरू आत की थी।

## बाहरी कड़ियाँ
* अधिकृत वेबसाईट
* 

श्रेणी:अभिनेता
शक्ति मोहन

शक्ति मोहन (अंग्रेजी : Shakti Mohan) भारत से एक समकालीन नर्तकी है। वह ज़ी टीवी के नृत्य रियलिटी शो डांस इंडिया डांस (सीज़न 2) की विजेता रही थी। शक्ति ने ज़ी टीवी से 50 लाख का नकद पुरस्कार और एक सुजुकी वैगनार जीता। शक्ति तीस मार खान फिल्म के शीर्षक गीत के वीडियो पर संक्षिप्त उपस्थित है। वह दैनिक ओपेरा चैनल वी पर दिल दोस्ती डांस पर क्रिया निभाती है और दुनिया भर के विभिन्न शो में प्रदर्शन करती है।

## निजी जीवन

वह बृजमोहन और कुसुम की बेटी है, उस्की तीन बहने है : नीती, मुक्ति और कीर्ति। वह दिल्ली से है, लेकिन वह मुंबई में 2006 के बाद से रहती है। उसने बिरला बालिका विद्यापीठ, एक बोर्डिंग स्कूल में अध्ययन किया। और सेंट जेवियर्स कॉलेज, मुंबई से राजनीति विज्ञान में एमए किया है और डांस इंडिया डांस पर उसकी उपस्थिति से पहले एक आईएएस अधिकारी बनना चाह्ती थी। उसने टेरेंस लुइस नृत्य फाउंडेशन ट्रस्ट से नृत्य में डिप्लोमा किया था।

## टेलीविजन उपस्थिति

## सन्दर्भ

## बाहरी कड़ियाँ
* 

श्रेणी:भारतीय नर्तक
श्रेणी:1985 में जन्में लोग
श्रेणी:भारतीय नर्तकियां
ब्राहुई भाषा

**ब्राहुई** (Urdu: براہوی) या **ब्राहवी** (براوی) एक द्रविड़ भाषा है। यह भाषा पाकिस्तान और अफ़ग़ानिस्तान के ब्राहुई लोगों द्वारा तथा क़तर, संयुक्त अरब अमीरात, इराक़ व ईरान के आप्रवासी समुदायों द्वारा बोली जाती है। यह अपनी निकटतम द्राविड़-भाषी जनसंख्या से १५०० किमी से भी अधिक की दूरी से विलग है।

## क्षेत्रीय व सामुदायिक विस्तार
ब्राहुई पाकिस्तान के दक्षिण-पश्चिम में तथा पाकिस्तान से लगे हुए अफ़ग़ानिस्तान व इरान के क्षेत्रों में बोली जाती है। हालाँकि इनके नृवंश (सांस्कृतिक-समूह) के कई सदस्य अब ब्राहुई नहीं बोलते हैं। ऍथ्नोलॉग के २००५ संस्करण के अनुसार इस भाषा के करीबन २२ लाख मातृभाषी हैं, जिनमें से ९०% पाकिस्तान में रहते हैं (मुख्यतया बलोचिस्तान क्षेत्र में)।

### बलोचिस्तान के ब्राहुई-भाषी ज़िले
ब्राहुई बोलने वाले पाकिस्तान के बलोचिस्तान प्रान्त के आवारान, पंजगूर, चाग़ई, ख़ारान, ख़ुज़दार, क़लात, क्वेटा, मसतूंग, नूश्की और बोलान ज़िलों में रहते हैं।

### समुदाय
बलोचिस्तान के यह क़बीले ब्राहुई बोलते हैं: आहमदज़ई, राईसानी, बिज़न्जो, ज़ीरी, करद, मैंगल, रख़सानी, शाहवानी, धवार, कबरानी, नौशेरवानी, बंगलज़ई, लहड़ी, लांगो, नीचारी, मुहम्मदशाही, मुहम्मद हसणी, सैयद, समालानी, जतक, मीरवाड़ी, कलंदरानी, गरगनाड़ी, परकानी, सरपरा, रोदीनी और रिकी।

## अनूठापन
कहा जाता है कि हर नये सीखने वाले के लिए यह भाषा मुश्किल साबित होती है। ब्रिटिश काल में अंग्रेज़ों ने भारतीय उपमहाद्वीप की लगभग सारी भाषाओं का कमोबेश ज्ञान प्राप्त किया परन्तु ब्राहुई के बारे में जब किसी अंग्रेज़ से पूछा गया तो उसने टीन के डिब्बे में कंकरियाँ डालकर हिलाना शुरू कर दिया और उससे जो आवाज़ निकली तो कहा कि ब्राहुई ज़बान की मिसाल ऐसी है। 

## लेखनप्रणाली
ब्राहुई अकेली ऐसी द्राविड़ भाषा है जो ब्राह्मी-आधारित लिपि में नहीं लिखी जाती है, बल्कि अरबी-फ़ारसी लिपि में लिखी जाती है। हाल में एक रोमन-आधारित लेखन प्रणाली, ब्रोलिक्वा नाम से (ब्राह्मी रोमन लिक्वार का संक्षेपण) भी विकसित की गयी है, जिसका विकास ब्राह्मी भाषा बोर्ड, बलोचिस्तान विश्वविद्यालय (क्वेटा) ने किया है।

### रोमन लिपि
ब्राहुई लिखने के लिये जो रोमन लिपि को बदलकर वर्णमाला तैयार की गई है उसके अक्षर इस प्रकार हैं:

## संकटग्रस्तता

2009 की यूनेस्को रिपोर्ट के अनुसार, ब्राहुई, पाकिस्तान की उन 27 भाषाओं में से है जो विलुप्ति के खतरे का सामना कर रही हैं। वहाँ इसे असुरक्षित स्तर पर वर्गीकृत किया गया है, जो कि संकटग्रस्तता के स्तरों में से सबसे कम संकटग्रस्तता का है (असुरक्षित, निश्चिततया संकटग्रस्त, बुरी तरह संकटग्रस्त, क्रान्तिकतया संकटग्रस्त, तथा विलुप्त).

### प्रकाशन
हाल ही में हफ़्तई तलार ब्राहुई में प्रकाशित होने वाला पहला दैनिक समाचारपत्र बन गया है। यह नई रोमन लेखनप्रणाली प्रयोग करता है। यह ब्राहुई भाषा को मानकीकृत करने तथा उसे विकसित करके आधुनिक राजनीतिक, सामाजिक तथा वैज्ञानिक विमर्शों की ज़रूरतों के योग्य बनाने की दिशा में एक प्रयास है।

## टिप्पणियाँ

## सन्दर्भ
* Online Brahui Dictionary. Brahui Dictionary
* 
* 
* 
* 
* 
* 
* 
* 

## बाहरी कड़ियाँ
* Brahui Language Board
* Bráhuí Báşágal (Brahui Alphabet)
* Profile of the Brahui language
* Partial bibliography of scholarly works on Brahui
* Britannica Brahui language
* Brahui language, alphabet and pronunciation

श्रेणी:अभिश्लेषणी भाषाएँ
श्रेणी:द्रविड़ भाषाएँ
श्रेणी:अफ़ग़ानिस्तान की भाषाएँ
श्रेणी:ईरान की भाषाएँ
श्रेणी:पाकिस्तान की भाषाएँ
श्रेणी:ईरान की संकटग्रस्त भाषाएँ
श्रेणी:Languages of Balochistan, Pakistan
रेमो डीसूजा

**रेमो डीसूजा** (जन्म: **रमेश गोपी** 2 अप्रैल 1974 एक दक्षिण भारतीय अहीर परिवार में) एक भारतीय नर्तक , कोरियोग्राफर, अभिनेता और फिल्म निर्देशक है। हालांकि वह नृत्यकला में मुख्य रूप से शामिल है। उन्होने ज्यादतर मुख्य रूप से बंगाली सिनेमा फिल्म उद्योग मे योगदान दिया है।

वह एक रियलिटी डांस शो डांस इंडिया डांस तीन जजो में से एक है। वे 2010 में शो झलक दिखला जा में जज के रूप में भारतीय अभिनेत्रियों माधुरी दीक्षित और मलाइका अरोड़ा खान के साथ दिखे थे।

वह वर्तमान में डांस इंडिया डांस (सीज़न 1 और 2) के प्रतियोगियो के साथ भारत की पहली 3D नृत्य मूवी बनाने के लिए काम कर रहे है।

**निजी जीवन** 

रेमो डिसूजा ने 2002 में लीजल डिसूजा से शादी कर ली जो कि एक ब्रिटिश मूल की महिला हैं और एक फैशन डिज़ाइनर है जिनसे इनको   दो बेटे हैं जिनका नाम ध्रुव ड्सूजा और ग्रबियाल  डिसूजा है

## अभिनेता के रूप मे
* *[[परदेस|परदेस (फिल्म)]]
* *मीनाक्शी : अ टेल ओफ थ्री सिटिस (२००४)
* *[[अफ्लतून (फिल्म)]] (१९९७)

== सन्गीत निर्देशक के रूप मे ==
* *बस एक पल* (१५ सितम्बर २००६)
* *फालतू (फिल्म)'' (१ अप्रैल २०११)

## फिल्म निर्देशक के रूप मे

## पुरस्कार

## सदर्भ

श्रेणी:भारतीय नर्तक
श्रेणी:जीवित लोग
श्रेणी:1974 में जन्मे लोग
अभिषेक अवस्थी

**अभिषेक अवस्थी** (जन्म 17 मार्च 1982) एक भारतीय अभिनेता, कोरियोग्राफर, डांसर और मॉडल हैं।

## जीवनी
अभिषेक अवस्थी कानपुर, भारत में पैदा हुए थे। यह वर्तमान समय में मुंबई में रहते हैं। वे मुंबई में एक अभिनेता बनने आए थे। उन्होने राखी सावंत, एक भारतीय मॉडल और अभिनेत्री, के साथ नच बलिए के तीसरे सत्र में भाग लिया था। वे दोनो शीर्ष दो फ़ाईनलिस्ट में से एक थे। उन्होने सब टीवी पर 29 सितम्बर 2008 को शुरू किया गये कार्यक्रम जुगनी चली जलन्धर में मनिन्दर सिंह की भूमिका निभाई थी।

## सन्दर्भ्

श्रेणी:भारतीय नर्तक
श्रेणी:जीवित लोग
श्रेणी:1982 में जन्मे लोग
साधना बोस

**साधना बोस** (20 अप्रैल 1914 – 3 अक्टूबर 1973) एक भारतीय अभिनेत्री और नर्तकी थी। उन्होने मीनाक्षी, जैसी फिल्मों में अभिनय किया।

## निजी जिन्दगी

वह केशव चन्द्र सेन, एक समाज सुधारक की पोती थी। उन्होने बाद में फिल्म डाय्र्क्टर मधु बोस से विवाह किय था।

## सन्दर्भ

## बाहरी लिन्क्स

* 
* Sadhana Bose profile, (Bengali)

श्रेणी:भारतीय नर्तकियां
श्रेणी:1914 में जन्मे लोग
श्रेणी:निधन वर्ष अनुपलब्ध
शियानबेई लोग

**शियानबेई** (चीनी भाषा: 鮮卑, अंग्रेज़ी: Xianbei) प्राचीनकाल में मंचूरिया, भीतरी मंगोलिया और पूर्वी मंगोलिया में बसने वाली एक मंगोल ख़ानाबदोश क़बीलों की जाति थी। माना जाता है कि ख़ान की उपाधि का इस्तेमाल सबसे पहली इन्ही लोगों में हुआ था। चीनी स्रोतों के अनुसार शियानबेई लोग दोंगहु लोगों के वंशज थे। प्रसिद्ध चीनी इतिहासकार सीमा चियान ने अपने महान इतिहासकार के अभिलेख नामक इतिहास-ग्रन्थ में दर्ज किया था कि शियानबेई लोग ६९९ ईसापूर्व से ६३२ ईसापूर्व के काल में भीतरी मंगोलिया में रहते थे। यह लोग पहले शियोंगनु लोगों की सेवा में थे, फिर इन्होनें चीन के हान राजवंश की शियोंगनु के विरुद्ध सहायता करी लेकिन उसके बाद स्वयं ही चीनी साम्राज्य पर आक्रमण का सिलसिला शुरू किया। इनका सबसे प्रसिद्ध राजा तान्शीहुआई (Tanshihuai) था जिसनें एक विस्तृत शियानबेई साम्राज्य की स्थापना की।

## इन्हें भी देखें
* दोंगहु लोग
* शियोंगनु लोग
* हान राजवंश
*तुयुहुन राज्य

## सन्दर्भ


श्रेणी:मंगोल जातियाँ
श्रेणी:विलुप्त मानव जातियाँ
श्रेणी:चीन का इतिहास
श्रेणी:मंचूरिया
मैथिली कुमार

**मैथिली कुमार** एक नर्तकी, शिक्षक और कोरियोग्राफर है। वह भरतनाट्यम, कुचिपुड़ी, ओडिसी और भारतीय शास्त्रीय नृत्य करती है।.वह सैन जोस, के अभिनय डांस कंपनी के संस्थापक है और  कैलिफोर्निया विश्वविद्यालय, सांता क्रूज़ में नृत्य के एक अध्यापिका हें। 

## जीवनी
वह 1980 से सैन जोस में "अभिनय डांस कंपनी" के संस्थापक और निदेशक हें।  उन्होंने सौ से अधिक नर्तकियों को प्रशिक्षित और उनके प्रथम एकल नृत्य प्रस्तुत करने मे सहयोग दिया है और कई बहु-सांस्कृतिक संगठनों के साथ बड़े पैमाने पर सहयोग किया है ।  उन्होंने सैन जोस स्टेट यूनिवर्सिटी और स्टैनफोर्ड विश्वविद्यालय मे पड़ाया भी हें। .

उनकी दो बेटियाँ, रसिका और मालविका उनकी नृत्य कंपनी में सक्रिय हैं और उन्हें 4 साल की उम्र से भारतीय शास्त्रीय नृत्य में प्रशिक्षित किया गया है।

सहयोगात्मक प्रदर्शन में शामिल हैं:

* *द गुरु*  कथक कलाकार  चित्रेश दास और उनकी नृत्य कंपनी के साथ,
* *इन द स्पिरिट* (1993) जपानिस ड्रमइंग कॉर्पस सन जोस ताइको और माग्रेट विनग्रोवे और उनकी मॉडर्न डांस कंपनी के साथ ,
* *द रामायण* (1997)  बाली के संगीत और नृत्य कलाकारों की टुकड़ी के साथ "गेमेलन" सेकेर  जया 
* *वंदे मातरम -मां, मैं आपको नमन करता हूं* (1997) जिसमें तीन अलग-अलग भारतीय शास्त्रीय नृत्य शैलियों है;
* * द पावर ऑफ सैटर्न* (1999) शैडो मास्टर लैरी रीड और शैडो लाइट प्रोडक्शंस के साथ
* *गांधी -द महात्मा* (1995) सैन फ्रांसिस्को के एशियाई कला संग्रहालय के लिए सैन फ्रांसिस्को में। 

## पुरस्कार
2010 में उन्हें सैन फ्रांसिस्को एथनिक डांस फेस्टिवल द्वारा उनको  मालोन्गा कैसक्वॉरड लाइफटाइम अचीवमेंट अवार्ड से सम्मानित किया गया। इन्हे 1989 से 1993 तक कोरियोग्राफर की फ़ेलोशिप मिली और 1998 में एक शिक्षक की मान्यता प्रमाण पत्र। नैशनल एन्डाउमन्ट फॉर द आर्ट्स द्वारा। 

## सन्दर्भ

श्रेणी:जीवित लोग
फिरोज़ गांधी

right|thumb|350px|<bdi>फ़ीरोज़</bdi> और इन्दिरा का विवाह

thumb|right|<bdi>फ़ीरोज़</bdi> और इन्दिरा गांधी
**<bdi>फ़ीरोज़</bdi> गांधी** (12 सितम्बर 1912 – 8 सितम्बर 1960) भारत के एक पारसी राजनेता तथा पत्रकार थे। लोकसभा के सांसद भी रहे। सन् 1942 में उनका इन्दिरा गांधी से विवाह हुआ जो बाद में भारत की प्रधानमंत्री बनीं। उनके दो पुत्र हुए - राजीव गांधी और संजय गांधी।

## जीवनी
फ़ीरोज़ गांधी का जन्म मुम्बई में एक पारसी परिवार में हुआ था। उनके पिता का नाम जहांगीर एवं माता का नाम रतिमाई था, और वे बम्बई के खेतवाड़ी मोहल्ले के नौरोजी नाटकवाला भवन में रहते थे। फ़ीरोज़ के पिता जहांगीर किलिक निक्सन में एक अभियंता थे, जिन्हें बाद में वारंट इंजीनियर के रूप में पदोन्नत किया गया था। फ़ीरोज़ उनके पांच बच्चों में सबसे छोटे थे; उनके दो भाई दोराब और फ़रीदुन जहांगीर, और दो बहनें, तेहमिना करशश और आलू दस्तुर थी। फ़ीरोज़ का परिवार मूल रूप से दक्षिण गुजरात के भरूच का निवासी है, जहां उनका पुश्तैनी घर अभी भी कोटपारीवाड़ में उपस्थित है।

1920 के दशक की शुरुआत में अपने पिता की मृत्यु के बाद, फ़ीरोज़ अपनी मां के साथ इलाहाबाद में उनकी अविवाहित मौसी, शिरिन कमिसारीट के पास रहने चले गए, जो शहर के लेडी डफ़रीन अस्पताल में एक सर्जन थी। इलाहबाद में ही फ़ीरोज़ ने विद्या मंदिर हाई स्कूल में प्रारंभिक शिक्षा प्राप्त की, और फिर ईविंग क्रिश्चियन कॉलेज से स्नातक की उपाधि प्राप्त की।

## इंदिरा और <bdi>फ़ीरोज़</bdi> की शादी
इंदिरा ने अपने पिता जवाहरलाल नेहरू की मर्ज़ी के ख़िलाफ़ फ़ीरोज़ गांधी से शादी की थी। दोनों की प्रेम कहानी बहुत चर्चित रही। कहते हैं कि दोनों की मुलाक़ात 1930 में हुई थी। आजादी की लड़ाई में इंदिरा की मां कमला नेहरू एक कॉलेज के सामने धरना देने के दौरान बेहोश हो गई थीं। उस समय फ़ीरोज़ गांधी ने उनकी बहुत देखभाल की थी। कमला नेहरू का हालचाल जानने के लिए फ़ीरोज़ अक्सर उनके घर जाते थे। इसी दौरान उनके और इंदिरा गांधी के बीच नजदीकियां बढ़ीं। फ़ीरोज़ जब इलाहाबाद में रहने लगे उस दौरान वो आनंद भवन जाते रहते थे।

फ़ीरोज़ से इंदिरा की शादी 1942 में इलाहाबाद में हुई। भारत छोड़ो आंदोलन के दौरान इंदिरा और फ़ीरोज़ साथ में जेल भी गए। हालांकि शादी के बाद दोनों के बीच काफ़ी लड़ाइयां हुईं। 1949 में इंदिरा दोनों बच्चों के साथ अपने पिता का घर संभालने के लिए फ़ीरोज़ को छोड़कर चली गईं। बाद के सालों में फ़ीरोज़ गांधी की तबीयत ख़राब होने लगी। उस दौरान उनकी देखभाल के लिए इंदिरा गांधी मौजूद थीं।

## मृत्यु
8 सितम्बर, 1960 को हृदयाघात से फ़ीरोज़ गांधी का निधन हो गया था।

## सन्दर्भ

श्रेणी:राजनीतिज्ञ
श्रेणी:1912 में जन्मे लोग
श्रेणी:१९६० में निधन
श्रेणी:इन्दिरा गांधी
श्रेणी:भारत के प्रधानमंत्री की जीवनसंगी
ई श्रीधरन

**ई श्रीधरन** (जन्म- 12 जून 1932) भारत के एक प्रख्यात सिविल इंजीनियर हैं। वे 1995 से 2012 तक दिल्ली मेट्रो के निदेशक रहे। उन्हें भारत के 'मेट्रो मैन' के रूप में भी जाना जाता है।  भारत सरकार ने उन्हें 2001 में पद्म श्री तथा 2008 में पद्म विभूषण से भी सम्मानित किया।

## परिचय
ई श्रीधरन ने बहुत कम समय के भीतर दिल्ली मेट्रो के निर्माण का कार्य किसी सपने की तरह बेहद कुशलता और श्रेष्ठता के साथ पूरा कर दिखाया है। देश के अन्य कई शहरों में भी मेट्रो सेवा शुरू करने की तैयारी है, जिसमें श्रीधरन की मेधा, योजना और कार्यप्रणाली ही मुख्य निर्धारक कारक होंगे। केरलवासी श्रीधरन की कार्यशैली की सबसे बड़ी खासियत है एक निश्चित योजना के तहत निर्धारित समय सीमा के भीतर काम को पूरा कर दिखाना। समय के बिलकुल पाबंद श्रीधरन की इसी कार्यशैली ने भारत में सार्वजनिक परिवहन को चेहरा ही बदल दिया। 1963 में रामेश्वरम और तमिलनाडु को आपस में जोड़ने वाला पम्बन पुल टूट गया था। रेलवे ने उसके पुननिर्माण के लिए छह महीन का लक्ष्य तय किया, लेकिन उस क्षेत्र के इंजार्च ने यह अवधि तीन महीने कर दी और जिम्मेदारी श्रीधरन को सौंपी गई। श्रीधरन ने मात्र 45 दिनों के भीतर काम करके दिखा दिया। भारत की पहली सर्वाधिक आधुनिक रेलवे सेवा कोंकण रेलवे के पीछे ईश्रीधरन का प्रखर मस्तिष्क, योजना और कार्यप्रणाली रही है। भारत की पहली मेट्रो सेवा कोलकाता मेट्रो की योजना भी उन्हीं की देन है। आधुनिकता के पहियों पर भारत को चलाने के लिए सबकी उम्मीदें श्रीधरन पर टिकी है। इसलिए तो सरकार ने उत्कृष्ट कार्यों को देखते हुए पद्श्री और पद्म भूषण सम्मानों से सम्मानित किया। टाइम पत्रिका ने तो उन्हें 2003 में एशिया का हीरो बना दिया।
2011 में ई. श्रीधरन के उत्तराधिकारी के रूप में मंगू सिंह की नियुक्ति की गई।

## सम्मान
* 2013 - जापान का राष्ट्रीय सम्मान - ऑर्डर ऑफ द राइजिंग सन- गोल्ड एंड सिल्वर स्टार
* 2008 - पद्म विभूषण
* 2001 - पद्म श्री
* 2008 - डॉ.वाई.नायदुम्मा मेमोरियल अवार्ड

## सन्दर्भ

श्रेणी:पद्म विभूषण धारक
श्रेणी:1932 में जन्मे लोग
श्रेणी:भारतीय रेल
श्रेणी:दिल्ली
श्रेणी:जीवित लोग
श्रेणी:केरल के लोग
श्रेणी:पद्मश्री प्राप्तकर्ता
श्रेणी:विज्ञान और इंजीनियरिंग में पद्म विभूषण के प्राप्तकर्ता
श्रेणी:ऑर्डर ऑफ द राइजिंग सन के प्राप्तकर्ता
राजा विक्रमाजीत राय रायन

**विक्रमाजीत राय रायन** का मूल नाम 'राजा सुंदरदास' था। ये ब्राह्मण थे। मुगल सम्राट् जहांगीर के दरबार में राजकुमार शाहजहाँ का सेवक नियुक्त हुआ। कार्यदक्ष होने के कारण लेखक से मीरे-सामान बनाया गया। 'विक्रमाजीत' और 'रायरायन' नाम इसे उपाधिस्वरूप प्राप्त हुए थे। 1617 में गुजरात प्रांत का अध्यक्ष नियुक्त हुआ। अपनी अध्यक्षता में उसे प्रदेश की सीमाएँ दूर दूर तक विस्तृत कीं। राजा वसू के पुत्र सूरजमल के विदोह को शाहजहाँ के साथ सफलतापूर्वक दमन करके मऊ और महरी के दुर्ग जीत लिए। काँगड़ा दुर्ग पर चौदह मास तक घेरा डाल रखने के उपरात सन्‌ 1621 ई. में अधिकार किया। लगभग इसी समय मलिक अंबर ने विद्रोह करके अहमदनगर और बरनार के आसपास अधिकार कर लिया और बुरहानपुर को घेर लिया। राजा ने अन्य सरदारों के साथ पहुँचकर वीरता से मलिक अंबर का दमन किया। शाहजहाँ के विद्रोह के समय राजा मर गया। यह पाँच हजारी मंसब तक पहुँच चुका था।

श्रेणी:भारत का इतिहास
श्रेणी:भारत के राजा
विजयलक्ष्मी पंडित

**विजय लक्ष्मी पंडित** भारत के पहले प्रधानमंत्री पंडित जवाहर लाल नेहरु की बहन थीं। भारत के स्वतंत्रता आंदोलन में विजय लक्ष्मी पंडित ने अपना अमूल्य योगदान दिया। 
## जीवनी
इनका जन्म 18 अगस्त 1900 को नेहरू परिवार में हुआ था। उनकी शिक्षा-दीक्षा मुख्य रूप से घर में ही हुई। 1921 में उन्होंने काठियावाड़ के सुप्रसिद्ध वकील रणजीत सीताराम पण्डित से विवाह कर लिया। गांधीजी से प्रभावित होकर उन्होंने भी आज़ादी के लिए आंदोलनों में भाग लेना आरम्भ कर दिया। वह हर आन्दोलन में आगे रहतीं, जेल जातीं, रिहा होतीं और फिर आन्दोलन में जुट जातीं। उनके पति को भारत की स्वतंत्रता के लिए किये जा रहे आन्दोलनों का समर्थन करने के आरोप में गिरफ्तार करके लखनऊ की जेल में डाला गया जहाँ कठोर कारावास के कारण जेल से रिहा होते ही उनके पति का निधन हो गया। वो भारत के पूर्व प्रधानमंत्री जवाहर लाल नेहरू की बहन थी जिनकी पुत्री इन्दिरा गांधी लगभग 13 वर्षों तक भारत की प्रधानमंत्री रहीं।

श्रीमती विजय लक्षमी ने १९५२ में ग्रामीण सभ्यता व संसकृति से परिचय हेतु राजस्थान के बाडमेर जिले के सांस्कृतिक गांव बिसाणिया में 'मालाणी डेलूओं की ढाणी' का ऐतिहासिक दौरा किया था।

## व्यक्तिगत जीवन
जब विजया लक्ष्मी 19 साल की थीं, तब उन्हें सैयद हुसैन से प्यार हो गया, जो बाद में मिस्र में पहले भारतीय राजदूत बने। हुसैन उनसे 12 वर्ष बड़े थे। जब उन्होंने मुस्लिम रीति-रिवाज के अनुसार चुपचाप शादी कर ली, तो महात्मा गांधी और नेहरू परिवार के दबाव में उन्हें शादी रद्द करने के लिए मजबूर होना पड़ा।  1921 में, उनकी शादी रंजीत सीताराम पंडित (1921-1944) से हुई, जो काठियावाड़, गुजरात के एक सफल बैरिस्टर और शास्त्रीय विद्वान थे, जिन्होंने कल्हण के महाकाव्य इतिहास राजतरंगिणी का संस्कृत से अंग्रेजी में अनुवाद किया था। उनके पति एक महाराष्ट्रीयन सारस्वत ब्राह्मण थे, जिनका परिवार महाराष्ट्र में रत्नागिरी तट पर बम्बुली गाँव का रहने वाला था। उन्हें भारतीय स्वतंत्रता के समर्थन के लिए गिरफ्तार कर लिया गया और 1944 में लखनऊ जेल में उनकी पत्नी और उनकी तीन बेटियों चंद्रलेखा मेहता, नयनतारा सहगल और रीता डार को छोड़कर उनकी मृत्यु हो गई।

1990 में उनकी मृत्यु हो गई। उनके परिवार में उनकी बेटियां चंद्रलेखा और नयनतारा सहगल हैं। विजयलक्ष्मी सैय्यद हुसैन से बहुुुत प्यार करती थी। उससे उसने निकाह भी कर रखा था। सैय्यद हुसैन ढाका का रहने वाला जाना माना पत्रकार था।

## राजनैतिक जीवन
 1937 में वो संयुक्त प्रांत की प्रांतीय विधानसभा के लिए निर्वाचित हुईं और स्थानीय स्वशासन और सार्वजनिक स्वास्थ्य मंत्री के पद पर नियुक्त की गईं। 1946-50 तक आप भारतीय संविधान सभा की सदस्य चुनी गई। 1953 में संयुक्त राष्ट्र महासभा की अध्यक्ष बनने वाली वह विश्व की पहली महिला थीं। वे राज्यपाल और राजदूत जैसे कई महत्त्वपूर्ण पदों पर रहीं।
 
उन्होंने इन्दिरा गांधी द्वारा लागू आपतकाल का विरोध किया था और जनता दल में शामिल हो गईं थी।

## निधन
1 दिसम्बर 1990 को देहरादून के उत्तरी प्रान्त में उनका निधन हो गया। उनके निधन के समय उपन्यासकार नयनतारा सहगल सहित 3 पुत्रियाँ थी।

## सन्दर्भ

## बाहरी कड़ियाँ
*
*Syud Hossain और Vijaya Lakshmi Pandit की कहानी (BBC Hindi)
श्रेणी:1900 में जन्मे लोग
श्रेणी:१९९० में निधन
श्रेणी:कश्मीर के लोग
श्रेणी:पद्म विभूषण धारक
श्रेणी:भारतीय महिलाएँ
श्रेणी:महिला राजदूत
ब्रिटिश संग्रहालय

**ब्रिटिश संग्रहालय** (British Museum, ब्रिटिश म्यूज़ियम), जो ब्रिटेन की राजधानी लंदन में स्थित है, दुनिया के सब से महान मानवीय इतिहास और सभ्यता के संग्रहालयों में से एक माना जाता है। इसके स्थाई संग्रह में ८० लाख से अधिक वस्तुएँ हैं जो हर महाद्वीप से चुराई गई हैं और मनुष्य जाति की शुरुआत से आजतक की संस्कृति की झलकें दिखातीं हैं। इस संग्रहालय की स्थापना सन् १७५३ में हैंस स्लोन (Hans Sloane) के व्यक्तिगत संग्रह के साथ हुई थी। १५ जनवरी १७५९ को इसके दरवाज़े आम जनता के लिए खुले और अगली ढाई सदियों में विश्वभर में ब्रिटिश साम्राज्य के फैलाव के साथ-साथ यहाँ दिलचस्प वस्तुओं का एकत्रीकरण ज़ोरों पर रहा। इस संग्राहलय में कुछ वस्तुओं पर विवाद है, जैसे कि एल्गिन संगमरमर की शिल्पवस्तुएँ जिन्हें यूनान वापास मांगता रहा है। 

## इतिहास

ब्रिटिश संग्रहालय का इतिहास आयरिश मूल के ब्रिटिश भौतिक विज्ञानी हंस स्लोएन से शुरू हुआ, जिनकी 1753 में 93 वर्ष की आयु में मृत्यु हो गई। अपने जीवन के दौरान, उन्होंने दुनिया भर से कई महत्वपूर्ण चीजें एकत्र की थीं। जब उनकी मृत्यु हुई, तो वह नहीं चाहते थे कि उनका संग्रह उनके रिश्तेदारों के बीच बंट जाए। उन्होंने अपना संग्रह किंग जॉर्ज द्वितीय की संसद को बेच दिया। संसद ने संग्रह को रखने के लिए ब्रिटिश संग्रहालय की स्थापना की। 

अपनी मृत्यु के समय तक, स्लोएन ने मिस्र, ग्रीस, रोम और अमेरिका सहित दुनिया भर से 80,000 से अधिक वस्तुएं एकत्र कर ली थीं।  
संग्रह में अधिकतर पुस्तकें और पांडुलिपियाँ थीं। इसमें कई महत्वपूर्ण पुरातात्विक टुकड़े भी शामिल थे। 

सरकार ने नए संग्रहालय के निर्माण के लिए कई संभावित स्थानों पर ध्यान दिया, जिसमें बकिंघम हाउस भी शामिल था, जो बाद में बकिंघम पैलेस बन गया। 
आख़िरकार मोंटेगु हाउस नामक एक इमारत को चुना गया। संग्रहालय 15 जनवरी 1759 को खोला गया, हालाँकि सभी आगंतुकों को प्रबंधकों द्वारा संग्रहालय दिखाया जाना था।
इन वर्षों में संग्रहालय ने ऐतिहासिक वस्तुओं और मूर्तियों पर अधिक से अधिक ध्यान केंद्रित करना शुरू कर दिया। इस कारण से उन्हें 1802 में किंग जॉर्ज III द्वारा रोसेटा स्टोन दिया गया था। रोसेटा स्टोन पहले फ्रांसीसी इतिहासकारों के लिए महत्वपूर्ण था, जो प्राचीन मिस्रवासियों द्वारा लिखी गई हाइरोग्लिफ़ भाषा को समझने की कोशिश कर रहे थे।

## इन्हें भी देखें
* संग्रहालय
* ब्रिटिश साम्राज्य
* लंदन

## सन्दर्भ


श्रेणी:ब्रिटेन के संग्रहालय
श्रेणी:यूरोप के संग्रहालय
श्रेणी:राष्ट्रीय संग्रहालय
श्रेणी:लंदन
तोपख़ाना

[thumb|230px|२००९ में [अफ़ग़ानिस्तान|अफ़्ग़ानिस्तान में एक अमेरिकी तोपख़ाना (आर्टिलरी) दस्ता अपनी तोप चलाते हुए]]
**तोपख़ाना** या **आर्टिलरी** (artillery) किसी फ़ौज या युद्ध में सैनिकों के ऐसे गुट को बोलते हैं जिनके मुख्य हथियार प्रक्षेप्य प्रकृति के होते हैं, यानि जो शत्रु की तरफ़ विस्फोटक गोले या अन्य चीज़ें फेंकते हैं। पुराने ज़माने में तोपख़ानों का प्रयोग क़िले की दीवारों को तोड़कर आक्रामक फौजों को अन्दर ले जाना होता था लेकिन समय के साथ-साथ तोपें हलकी और अधिक शक्तिशाली होती चली गई और अब उन्हें युद्ध की बहुत सी स्थितियों में प्रयोग किया जाता है। आधुनिक युग में तोपख़ाने को ज़मीनी युद्ध का सबसे ख़तरनाक तत्व माना जाता है। प्रथम विश्वयुद्ध और द्वितीय विश्वयुद्ध दोनों में सब से अधिक सैनिकों की मृत्यु तोपख़ानों से ही हुई। १९४४ में सोवियेत तानाशाह जोसेफ़ स्टालिन ने एक भाषण में तोपख़ाने को 'युद्ध का भगवान' बताया।

आधुनिक युग की जंगों में हार-जीत में तोपख़ानों की इतनी बड़ी भूमिका रही है कि कुछ समीक्षकों के अनुसार '१६वीं सदी में तोपख़ाना ही औद्योगिक टेक्नोलॉजी की परम उपलब्धि थी' और कुछ अरसे के लिए 'तोपों का निर्माण मुख्य उद्योग था'। भारतीय उपमहाद्वीप के इतिहास में भी तोपख़ाने का बहुत प्रभाव रहा है। उदाहरण के लिए जब बाबर ने उज़्बेकिस्तान से आकर भारत पर आक्रमण किया तो वह पहला सैन्य नेता था जिसने उत्तर भारत में तोपख़ाने का प्रयोग किया। आरम्भ में यह बात उसकी जीत और मुग़ल साम्राज्य के स्थापित हो सकने की एक बड़ी वजह रही।

## इन्हें भी देखें
* तोप

## सन्दर्भ


श्रेणी:युद्ध
श्रेणी:हथियार
*
भारतीय गिद्ध

**भारतीय गिद्ध** (Gyps indicus) पुरानी दुनिया का गिद्ध है जो नई दुनिया के गिद्धों से अपनी सूंघने की शक्ति में भिन्न हैं। यह मध्य और पश्चिमी से लेकर दक्षिणी भारत तक पाया जाता है। प्रायः यह जाति खड़ी चट्टानों के श्रंग में अपना घोंसला बनाती है, परन्तु राजस्थान में यह अपना घोंसला पेड़ों पर बनाते हुये भी पाये गये हैं। अन्य गिद्धों की भांति यह भी अपमार्जक या मुर्दाख़ोर होता है और यह ऊँची उड़ान भरकर इंसानी आबादी के नज़दीक या जंगलों में मुर्दा पशु को ढूंढ लेते हैं और उनका आहार करते हैं। इनके चक्षु बहुत तीक्ष्ण होते हैं और काफ़ी ऊँचाई से यह अपना आहार ढूंढ लेते हैं। यह प्रायः समूह में रहते हैं। 
भारतीय गिद्ध का सर गंजा होता है, उसके पंख बहुत चौड़े होते हैं तथा पूँछ के पर छोटे होते हैं। इसका वज़न ५.५ से ६.३ कि. होता है। इसकी लंबाई ८०-१०३ से. मी. तथा पंख खोलने में १.९६ से २.३८ मी. की चौड़ाई होती है।
## पतन
यह जाति आज से कुछ साल पहले अपने पूरे क्षेत्र में प्रचुर मात्रा में पायी जाती थी। १९९० के दशक में इस जाति का ९७% से ९९% पतन हो गया है। इसका मूलतः कारण पशु दवाई डाइक्लोफिनॅक (diclofenac) है जो कि पशुओं के जोड़ों के दर्द को मिटाने में मदद करती है। जब यह दवाई खाया हुआ पशु मर जाता है और उसको मरने से थोड़ा पहले यह दवाई दी गई होती है और उसको भारतीय गिद्ध खाता है तो उसके गुर्दे बंद हो जाते हैं और वह मर जाता है। अब नई दवाई मॅलॉक्सिकॅम meloxicam आ गई है और यह हमारे गिद्धों के लिये हानिकारक भी नहीं हैं। जब इस दवाई का उत्पादन बढ़ जायेगा तो सारे पशु-पालक इसका इस्तेमाल करेंगे और शायद हमारे गिद्ध बच जायें।
## संरक्षण
आज भारतीय गिद्धों का प्रजनन बंदी हालत में किया जा रहा है। इसका कारण यह है कि खुले में यह विलुप्ति की कगार में पहुँच गये हैं। radiation शायद इनकी संख्या बढ़ जाये। गिद्ध दीर्घायु होते हैं लेकिन प्रजनन में बहुत समय लगाते हैं। गिद्ध प्रजनन में ५ वर्ष की अवस्था में आते हैं। एक बार में एक से दो अण्डे पैदा करते हैं लेकिन अगर समय खराब हो तो एक ही चूजे को खिलाते हैं। यदि परभक्षी इनके अण्डे खा जाते हैं तो यह अगले साल तक प्रजनन नहीं करते हैं। यही कारण है कि भारतीय गिद्ध अभी भी अपनी आबादी बढ़ा नहीं पा रहा है। लेकिन कुछ स्थानों से गिद्धों की संख्या बढ़ने के समाचार आ रहे हैं।

## इन्हें भी देखें
*लंबी चोंच का गिद्ध
*लाल सिर वाला गिद्ध
*बंगाल का गिद्ध
*सफ़ेद गिद्ध
*जटायु

## बाहरी कड़ियाँ
*Drugs firms told to do more to prevent vulture extinctions
* Vulture videos on the Internet Bird Collection
* Ventana Wildlife Society
* Vulture observatory in Spain
## सन्दर्भ


श्रेणी:भारत के पक्षी
श्रेणी:गिद्ध
जीव मिलखा सिंह

**जीव मिलखा सिंह** भारत के पहले प्रोफेशनल गोल्फर हैं। वे फ़्लाइंग सिंह नाम से जाने जाने वाले प्रसिद्द भारतीय धावक मिलखा सिंह के पुत्र हैं। उनकी माता निर्मल कौर भारत की महिला वॉलीबाल टीम की कप्तान रह चुकी हैं। २००६ में उन्होनें विश्व के श्रेष्ठ १०० गोल्फरों में अपनी जगह बनायी थी। वे चंडीगढ़ में रहते हैं। 
## सम्मान
* 2007 में इन्हें भारत सरकार द्वारा भारत के चौथे सबसे बड़े नागरिक सम्मान पद्म श्री से सम्मानित किया गया।
## सन्दर्भ

श्रेणी:पद्मश्री,2007
श्रेणी:चंडीगढ़ के खिलाड़ी
शोभना भारतीय

**शोभना भारतीय** राज्यसभा की सांसद हैं। वे भारत के प्रसिद्द उद्योगपति कृष्णकुमार बिड़ला की बेटी हैं। वे भारत के बड़े समाचारपत्र हिन्दुस्तान टाइम्स की संपादकीय सलाहकार हैं। साथ ही वे बिड़ला प्रौद्योगिकी एवं विज्ञान संस्थान, पिलानी की प्रो-चांसलर भी हैं।
## सन्दर्भ

श्रेणी:राज्यसभा सदस्य
लंबी चोंच का गिद्ध

**लंबी चोंच का गिद्ध** (Gyps tenuirostris) हाल ही में पहचानी गई जाति है। पहले इसे भारतीय गिद्ध की एक उपजाति समझा जाता था, लेकिन हाल के शोधों से पता चला है कि यह एक अलग जाति है। जहाँ भारतीय गिद्ध गंगा नदी के दक्षिण में पाया जाता है तथा खड़ी चट्टानों के उभार में अपना घोंसला बनाता है वहीं लंबी चोंच का गिद्ध तराई इलाके से लेकर दक्षिण-पूर्वी एशिया तक पाया जाता है और अपना घोंसला पेड़ों पर बनाता है। यह गिद्ध पुरानी दुनिया का गिद्ध है जो नई दुनिया के गिद्धों से अपनी सूंघने की शक्ति में भिन्न हैं।

## पहचान
८०-९५ से.मी. लंबा यह मध्यम आकार का गिद्ध औसतन भारतीय गिद्ध जितना ही लंबा होता है। यह क़रीब पूरा ही स्लेटी रंग का होता है। जांघों में सफ़ेद पंख होते हैं। इसकी गर्दन लंबी, काली तथा गंजी होती है। कानों के छिद्र खुले हुये और साफ़ दिखाई देते हैं। 
## प्राकृतिक वास
यह भारत में गंगा से उत्तर में पश्चिम तक हिमाचल प्रदेश, दक्षिण में उत्तरी उड़ीसा तक, तथा पूर्व में असम तक पाया जाता है। इसके अलावा यह उत्तरी तथा मध्य बांग्लादेश, दक्षिणी नेपाल, म्यानमार तथा कंबोडिया में भी पाया जाता है।

## अस्तित्व
इस जाति का अस्तित्व ख़तरे में है। वैसे तो इनकी थोड़ी आबादी पूर्वी भारत, दक्षिणी नेपाल, बांग्लादेश तथा म्यानमार में है लेकिन यह अनुमान लगाया गया है कि कंबोडिया में ही प्रजननशील ५०-१०० पक्षी बचे हैं। इसका कारण यह बताया जाता है कि कंबोडिया में पशुओं को डाइक्लोफिनॅक (diclofenac) दवाई नहीं दी जाती है। पशु दवाई डाइक्लोफिनॅक (diclofenac) है जो कि पशुओं के जोड़ों के दर्द को मिटाने में मदद करती है। जब यह दवाई खाया हुआ पशु मर जाता है और उसको मरने से थोड़ा पहले यह दवाई दी गई होती है और उसको भारतीय गिद्ध खाता है तो उसके गुर्दे बंद हो जाते हैं और वह मर जाता है। अब नई दवाई मॅलॉक्सिकॅम (meloxicam) आ गई है और यह हमारे गिद्धों के लिये हानिकारक भी नहीं हैं। जब इस दवाई का उत्पादन बढ़ जायेगा तो सारे पशु-पालक इसका इस्तेमाल करेंगे और शायद हमारे गिद्ध बच जायें। एक अनुमान के मुताबिक सन् २००९ में अपने प्राकृतिक वास में इनकी आबादी लगभग १००० ही रह गई है और आने वाले दशक में यह प्राकृतिक पर्यावेश से विलुप्त हो जायेंगे।

## संरक्षण
आज इन गिद्धों का प्रजनन बंदी हालत में किया जा रहा है। सन् २००९ में दो अण्डों से बच्चे निकले थे, जिनमें से एक को हरयाणा तथा एक को पश्चिम बंगाल में पाला जा रहा है।
## इन्हें भी देखें
*भारतीय गिद्ध
*लाल सिर वाला गिद्ध
*बंगाल का गिद्ध
*सफ़ेद गिद्ध

## सन्दर्भ


## बाहरी कड़ियाँ
* BirdLife Species Factsheet.
* Slender-billed Vulture videos

श्रेणी:जन्तु
श्रेणी:भारत के पक्षी
श्रेणी:गिद्ध